หุ้นภาคเช้าปิดบวก2.74จุด
เช้าวันนี้ดัชนีหุ้นไทยปิดที่ระดับ 1,286.39 จุด เพิ่มขึ้น 2.74 จุด หรือ 0.21% มีมูลค่าการซื้อขาย 10,411.30 ล้านบาท
20 พ.ย. 2555

เช้าวันนี้ดัชนีหุ้นไทยปิดที่ระดับ 1,286.39 จุด เพิ่มขึ้น 2.74 จุด หรือ 0.21% มีมูลค่าการซื้อขาย 10,411.30 ล้านบาท
ดัชนีหุ้นไทยเช้าวันนี้( 20 พ.ย.) ปรับตัวเพิ่มขึ้นเล็กน้อย ท่ามกลางความคาดหวังเรื่องการแก้ไขปัญหาวิกฤติหน้าผาการคลังของสหรัฐ และการให้ความช่วยเหลือเงินทุนกับกรีซ ขณะที่การปรับลดอันดับเครดิตฝรั่งเศสของมูดี้ส์ส่งผลกระทบต่อตลาดไม่มาก โดยโดยเช้าวันนี้ดัชนีปิดตลาดที่ระดับ 1,286.39 จุด เพิ่มขึ้น 2.74 จุด หรือ 0.21% มูลค่าการซื้อขายเบาบาง 10,411.30 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 62.25 บาท เพิ่มขึ้น 0.50 บาท หรือ 0.81% มูลค่าการซื้อขาย 609.42 ล้านบาท2. PTT ปิดที่ 313 บาท เพิ่มขึ้น 1 บาท หรือ 0.32% มูลค่าการซื้อขาย 566 ล้านบาท3. BAY ปิดที่ 29.75 บาท ลดลง 0.75 บาท หรือ 2.46% มูลค่าการซื้อขาย 397.28 ล้านบาท4. CPF ปิดที่ 33 บาท ลดลง 0.25 บาท หรือ 0.75% มูลค่าการซื้อขาย 385.23 ล้านบาท5. IVL ปิดที่ 23.80 บาท ราคาไม่เปลี่ย นแปลง มูลค่าการซื้อขาย 289.24 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยดีดตัวขึ้นในกรอบจำกัด เพราะยังมีความไม่แน่นอนเรื่องการแก้ไขวิกฤติหน้าผาการคลังของสหรัฐ(Fiscal Cliff) ขณะที่นักลงทุนคาดหวังว่ากรีซจะได้รับเงินช่วยเหลือจากทางธนาคารกลางยุโรป(อีซีบี) และกองทุนการเงินระหว่างประเทศ(IMF) อย่างไรก็ตามล่าสุดมูดี้ส์ประกาศหั่นเครดิตฝรั่งเศสลง 1 ขั้น สู่ Aa1 จากแนวโน้มการคลังที่ไม่แน่นอน และภาวะเศรษฐกิจถดถอยของประเทศ อีกทั้งยังมีประเด็นเพิ่มเติมเรื่องการเมืองภายในในช่วงปลายสัปดาห์ ซึ่งอาจเป็นปัจจัยกดดันตลาดได้ สำหรับกลยุทธ์การลงทุนระยะสั้นแนะนำเลือกเก็งกำไรหุ้นรายตัวเป็นหลัก ให้แนวต้าน 1,290 จุด และ 1,300 จุด แนวรับ 1,272 จุด และ 1,260 จุด